別湯伯紀
作者：朱復之
朝代：宋

paragraphs: 停雲思何長，伐木夢苦短。
飄摇乘風來，倏霍摶沙散。
匪今我獨黯，自昔客屢嘆。
之子曷云戾，微陽逼候炭。
囚山對線景，汲井共清盥。
玉露泚金莖，水泉流藻翰。
方竹桂芳襲，未覺枳栖遠。
仰天鏡其團，一弛弓向半。
書堂渴吾伊，佇立了瑟僴。
子如飛鴻漸，我如禁門鍵。
天寒柳無枝，指直不得挽。
歸來翫題墨，寂寂瞇雙眼。